2012-ben az ausztráliai Melbourne-ben – a junior férfiváltó tagjaként – a negyedik helyen végzett a rövidpályás gyorskorcsolyázók világbajnokságán, miután előfutamát az orosz négyes előtt megnyerte, az elődöntőben pedig a Kína, Hollandia, Magyarország, Oroszország futamból került az ázsiaiak mögött a fináléba. A 2013-as svédországi kontinensviadalon a férfiváltóval bronzérmet szerzett, viszont a Debrecenben zajló világbajnokság 5000 méteres távján – a magyar férfi váltóval – már nem sikerült a döntőbe jutnia.